# name
En construcció. Aproximació antropològica a la problematització de l’adolescència sota la mirada d’un equip de terapeutes familiars

# metadata.dc.description[].value
Treballs Finals de Grau Antropologia Social i Cultural, Facultat de Geografia i Història, Universitat de Barcelona, Curs: 2014-2015, Tutor: Olga Jubany Baucells

# metadata.dc.description.abstract[].value
Parlar d’adolescència a la societat contemporània i occidental és parlar de transició i sovint de crisi. La mirada psicològica és l’aproximació predominant a aquest col·lectiu i és per això que es parla en termes de patologia quan apareixen comportaments que són entesos com a inadequats pel nostre marc normatiu. Un element clau en aquest procés de problematització de tot allò que no és socialment acceptat, és la incorporació de figures professionals, vinculades al treball terapèutic, per a restituir allò que no “encaixa”. Les seves pràctiques i discursos construeixen noves realitats conceptuals –i vitals- en relació als i les adolescents i que alhora reprodueixen significats culturalment compartits.
Malgrat ser majoritàriament entesa des d’una vessant biològica, s’observa, també, que l’expressió de l’adolescència està estretament vinculada als contextos socials i culturals. El que es pretén en aquest article és observar el paper de la cultura davant la biologia, mirar aquesta etapa vital com una construcció social, tot endinsant-nos en la subcultura professional de l’equip de terapeutes familiars socioeducatius de la plataforma Cruïlla, projecte de la cooperativa Eduvic.

# metadata.dc.source[].value
Treballs Finals de Grau (TFG) - Antropologia Social i Cultural

# metadata.dc.title[].value
En construcció. Aproximació antropològica a la problematització de l’adolescència sota la mirada d’un equip de terapeutes familiars